recursal/SuperWikiNEXT-32B huggingface dataset:
Getty Villan suuri puutarhapiha.
Getty Centerin suihkulähde.
**J. Paul Getty Museum** on Los Angelesissa, Kalifornian osavaltiossa, Yhdysvalloissa, sijaitseva taidemuseo. Se koostuu kahdesta eri osamuseosta, Getty Centeristä ja Getty Villasta. 

Museoilla on erilaiset kokoelmat: Getty Villa esittelee etruskien, antiikin Rooman ja Kreikan taidetta.  Getty Center taas esittelee eurooppalaista ennen 1900-lukua tehtyä taidetta. Sen kokoelmissa on maalauksia, veistoksia ja käsikirjoituksia. Lisäksi sillä on laaja valokuvakokoelma alkaen vuodesta 1839.  

Ensimmäinen J. Paul Getty Museum avattiin maatilalla Pacific Palisadesissa vuonna 1954. Koska kokoelmat jatkoivat kasvuaan J. Paul Getty avasi vuonna 1974 Getty Villan museon. Se on kopio Herculaneumissa olevasta Papyrusten huvilasta. Vuonna 1982 siitä tuli maailman rikkain museo, kun se peri 1,2 miljardia dollaria perustajansa varoja.   

Museo sai huonoa julkisuutta kun paljastui, museon kuraattori, Jiří Frei, oli tehnyt veropetoksen, jolla kertyneillä varoilla hän oli kartuttanut museon kokoelmia. Lisäksi paljastui, että osa hankinnoista oli väärennöksiä. Frei hyllytettiin vuonna 1984 ja hän erosi lopulta vuonna 1986. Myös seuraava kuraattori, joutui huonoon valoon, kun Italian viranomaiset syyttivät häntä vuonna 2005 antiikkiesineiden salakuljetuksesta.  

Museon toinen rakennus, Getty Center, avattiin joulukuussa vuonna 1997.  Museorakennus tunnetaan arkkitehtuuristaan, puutarhoistaan ja hyvistä näköaloista Los Angelesiin. Rakennus on kukkulan huipulla, sen pysäköintialue on sen juurella ja museovieraat kuljetetaan museoon omalla raitiovaunulla. Rakennuksen suunnitteli yhdysvaltalainen arkkitehti Richard Meier vuonna 1984 ja sen rakentaminen alkoi elokuussa vuonna 1989. Projektin monimutkaisuuden vuoksi valmistuminen pitkittyi.  

Getty Centerissä on myös Getty tutkimusinstituutti, jonka tehtävänä on lisätä taiteen ymmärtämistä. Lisäksi siellä on entisöintiin keskittynyt Getty Conservation institute.

Museon kokoelmat
----------------

* Tizian:  Alfonso d’Avalosin, Vaston markiisin muotokuva, vuodelta 1533.Tizian:  *Alfonso d’Avalosin, Vaston markiisin muotokuva*, vuodelta 1533.
* Peter Paul Rubens: Kristuksen hautaaminen, vuodelta 1612.Peter Paul Rubens: *Kristuksen hautaaminen*, vuodelta 1612.
* Rembrandt:  Naurava omakuva, vuodelta 1628.Rembrandt: *Naurava omakuva*, vuodelta 1628.
* J.M.W. Turner:  Nykyajan Rooma - Campo Vaccino, vuodelta 1839J.M.W. Turner: *Nykyajan Rooma - Campo Vaccino*, vuodelta 1839
* Paul Cézanne: Omena-asetelma, vuodelta 1893.Paul Cézanne: *Omena-asetelma*, vuodelta 1893.
* Gian Lorenzo Bernini: Paavi Paavali V:n muotokuva, vuodelta 1621.Gian Lorenzo Bernini: *Paavi Paavali V:n muotokuva*, vuodelta 1621.

Lähteet
-------

1. ↑
2. ↑
3. ↑
4. 1 2
5. ↑
6. ↑
7. ↑
8. ↑  Felch, Jason and Ralph Frammolino (2011), *Chasing Aphrodite: The Hunt for Looted Antiquities at the World's Richest Museum*. Boston and New York: Houghton Mifflin Harcourt, s. 265–266, 312.
9. ↑
10. ↑
11. ↑
12. ↑
13. ↑

Aiheesta muualla
----------------

* 
*
**Takahiro Yamada** (jap. 山田 隆裕; s. 29. huhtikuuta 1972 Osaka) on japanilainen kilpauransa päättänyt jalkapalloilija.

Jalkapallomaajoukkue
--------------------

Yamada edusti Japanin maajoukkuetta yhdessä ottelussa vuonna 1994. Hän kuului Japanin joukkueeseen myös vuoden 1992 Aasian-mestaruuskilpailuissa.

Tilastot
--------

| Japanin maajoukkueessa |
| --- |
| Vuodet | ottelut | maalit |
| 1994 | 1 | 0 |
| Yhteensä | 1 | 0 |

Aiheesta muualla
----------------

* National Football Teams
* Japan National Football Team Database

Japanin joukkue – Jalkapallon AM-kilpailut 1992
1 Matsunaga |
2 Ōtake |
3 Katsuya |
4 Horiike |
5 Hashiratani |
6 Tsunami |
7 Ihara |
8 Fukuda |
9 Takeda |
10 Ramos |
11 Miura |
12 Yamada |
13 Sakakura |
14 Kitazawa |
15 Yoshida |
16 Nakayama |
17 Moriyasu |
18 Jinno |
19 Maekawa |
20 Takagi |
Valmentaja Ooft



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Japani

 |

 |
Olavi Sohlberg.
**Jorma Olavi Sohlberg** (1. marraskuuta 1908 Helsinki – 11. tammikuuta 2001 Espoo) oli suomalainen juristi ja yritysjohtaja.

Sohlberg valmistui juristiksi vuonna 1935 ja kaavaili tuomarin uraa. Hän sai varatuomarin arvon vuonna 1938. Wille Sohlbergin kuoltua 1938 Olavi Sohlberg kutsuttiin perheyhtiön Oy G. W. Sohlberg Ab:n tehtäviin. Yrityksen jatkosta sopi kaksi serkusta, Olavi Sohlberg ja Sakari Sohlberg (1907–2000). Olavi Sohlberg ryhtyi toimitusjohtajaksi. Sakari Sohlberg tuki serkkuaan yhtiön hallituksen puheenjohtajana, mutta jatkoi itse juristina ja eteni korkeimman oikeuden oikeusneuvokseksi. Työnjako toimi hyvin 1990-luvun alkuun saakka, jolloin serkukset siirsivät vastuun seuraavalle sukupolvelle. Olavi Sohlberg siirsi sukuyhtiön toimitusjohtajan tehtävät 1973 esikoiselleen Kari O. Sohlbergille, mutta tuki seuraavaa sukupolvea 1990-luvulle saakka johtokunnan ja sittemmin hallituksen puheenjohtajana.

Sohlberg sai 1961 Vuorineuvoksen arvon.

Toimitusjohtajan tehtävien ohessa ja vielä eläkkeelle jäätyään Sohlberg hoiti monia elinkeinoelämän ja maanpuolustusyhteisöjen luottamustoimia. Hän toimi muun muassa Keskuskauppakamarin puheenjohtajana 1972–1974.

Lähteet
-------

* Vesikansa, Jyrki: Vuorineuvos Olavi Sohlberg (1908–2001). *Suomen talouselämän vaikuttajat* -verkkojulkaisu (maksullinen). 5.9.2008. Suomalaisen Kirjallisuuden Seura.
* Olavi Sohlbergin muistokirjoitus *Helsingin Sanomissa*.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Talousvaikuttajat
* Biografiasampo

 |

 |
**Kalle G & Rytinäkerjäläiset** on suomalainen rockyhtye joka on toiminut vuodesta 2004. Sitä ennen Kalle Grotenfelt keikkaili yksikseen mies ja kitara periaatteella nimellä Kalle G. Ensimmäinen esiintyminen yhtyeenä tapahtui kaksimiehisenä Puustock festivaaleilla vuonna 2005, sen jälkeen yhtye on keikkaillut harvakseltaan suomen klubeissa, tapahtumissa ja festivaaleilla.

Yhtyeen punk/bluespohjaista rytmimusiikkia luonnehditaan usein samanistiseksi, aggressiiviseksi, aurinkoiseksi tai hulvattomaksi. Yhtyeen ilmaisu onkin tyylillisesti hyvin laaja-alaista.

Kalle Grotenfeltin mukaan yhtye sai Idean nimeensä Kari Peitsamon kappaleesta Rytinäkerjäläinen. Nimi valittiin kuvastamaan sekä ronskia rockin rytinää, että ajatusta ihmisen kaipuusta kokea maailma todellisena ja vaikuttavana sen ohessa, että maailmankuvaa jäsentensä mielestä usein markkinoidaan tai syötetään ihmisille "siistittynä" versiona todellisuudesta (vrt. vaikkapa mainoskulttuuri).

Kalle Grotenfeltin tekstit ja rockin perinteitä tunnustava, mutta omintakeinen ja estoton ilmaisu, sekä hieman poikkeuksellinen kokoonpano ovat avaintekijöitä Kalle G & Rytinäkerjäläisten musiikissa.

Kalle G & Rytinäkerjäläiset on tehnyt tähänastiset levynsä Woimasointu levymerkille.

Kokoonpanot
-----------

Yhtyeen ensimmäinen kokoonpano oli kaksihenkinen, siihen kuuluivat kitaristi-laulusolisti Kalle Grotenfelt ja rumpali Jukka Repo.

Vuonna 2008 kokoonpano kasvoi kolmihenkiseksi, kun Jukan veli Toni Repo tuli yhtyeen toiseksi kitaristiksi. Toni oli ollut aikaisemminkin jo yhtyeen toiminnassa mukana, esimerkiksi miksaajana.

Kalle G & Rytinäkerjäläisistä ei ole dokumentoitu kaikkia niitä kokoonpanoja, jotka ovat spontaanisti muodostuneet yhtyeen keikoilla. Useammin kuin kerran ovat eläviin esiintymisiin osallistuneet ainakin rytmimunisti Pekka "Manne" Liimatainen ja huuliharpisti Heikki Ruuttunen.

Diskografia
-----------

### Albumit

* Darwin oli väärässä (2011)

### Ep:t ja singlet

* Liike on lääke ep (2010)

Lähteet
-------

* Keikat (Arkistoitu – Internet Archive)
* Tavastia klubi/Semifinal

### Viitteet

1. ↑  Mikseri.net
2. ↑  myspace/Woimasointu
3. ↑  Woimasointu levy-yhtiön sivut
4. ↑  Ayshire levyt / Kotisivu (Arkistoitu – Internet Archive)
**NEC PC-9801** (lyhenne **PC-98**) on japanilaisen NEC Corporationin kehittämä mikrotietokone, joka ilmestyi vuonna 1982. NEC ilmoitti tietokoneesta lokakuussa 1982. Suorittimenaan PC-9801 käytti NEC:n valmistamaa Intel 8086 -yhteensopivaa 16-bittistä mikroprosessoria. NEC PC-9801 oli *de facto* -standardi japanilaisilla markkinoilla ja muun muassa Seiko Epson valmisti PC-9801-yhteensopivia tietokoneita.

Alkuperäisen PC-9801:n ensimmäinen seuraaja oli vuonna 1983 julkaistu PC-9801E, jonka Intel 8086-2-prosessori ylsi 5–8 MHz:n kellotaajuuteen (valittavissa). Viimeisin PC-98:n pohjalta tehty tietokone oli PC-9821Ra43, joka julkaistiin vuonna 2000. PC-9821Ra43 käytti Intel Celeron -suoritinta ja 433 MHz:n kellotaajuutta.

PC-98 -sarja myi yli 15 miljoonaa kappaletta kymmenen vuoden aikana ja hallitsi suurta osaa markkinoista Japanissa.
NEC PC-9801:n markkinaosuus Japanissa oli 90 % vuonna 1987.

Laitteisto
----------

PC-9801:n C-BUS-väylä
* Suoritin: NEC µPD8086 (Intel 8086 -yhteensopiva)
* Näyttöpiiri: NEC µPD7220
* Resoluutio: 640 × 400
* Muisti: 128 kilotavun RAM (laajennettavissa 640 kilotavuun)
* Väylä: C-Bus
* Kellotaajuus: 5 MHz

PC-9801-sarjan ensimmäiset mallit kykenivät näyttämään yhtä aikaa 16 eri väriä 4 096 värin paletista: myöhemmät mallit pystyivät 256, 4 096 ja lopulta jopa 16.7 miljoonaan väriin.

Yhtäläisyydet ja erot IBM PC:hen
--------------------------------

PC-9801:n ja IBM PC:n tekniikkaa yhdistävät monet eri piirteet, joista esimerkkeinä yhtä suuri RAM, Intel-yhteensopiva suoritin sekä sama levykeohjain ja PIC.
Väylänään PC-98 käytti 16-bittistä C-Busia IBM:n ISA:n sijasta. Toisistaan koneet eroavat myös graafisen ulostulon, muistinhallinnan ja BIOS-ohjelman osalta.

Mallit
------

* PC-9801 (1982)
* PC-9801E (1983)
* PC-9801F (1983)
* PC-9821
* H98 (Seiko-Epson)
* PC-9821Ra43 (2000)

Lähteet
-------

1. 1 2 3 4  【NEC】 PC-9801 IPSJ Computer Museum. Viitattu 20.5.2017. (englanniksi)
2. ↑  【Seiko-Epson】 PC-286 Model0 *museum.ipsj.or.jp*. Viitattu 27.8.2021. (englanniksi)
3. 1 2  NEC PC 9801 E *old-computers.com*.  Arkistoitu 5.10.2017. Viitattu 20.5.2017. (englanniksi)
4. ↑  Fenlon, Wesley: 10 Most Popular Computers in History *computer.howstuffworks.com*. Viitattu 20.5.2017.
5. ↑  Retro Japanese Computers: Gaming's Final Frontier Retro Japanese Computers Retro Gamer.  Arkistoitu. Viitattu 20.06.2016. (englanniksi)
6. ↑  NEC PC 9801 F *old-computers.com*.  Arkistoitu 5.10.2017. Viitattu 20.5.2017. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **NEC PC-9801**.
* NEC PC-9801 Universal Videogame List -sivustolla (englanniksi)
* PC-98:n yleiskatsaus (englanniksi)
* PC-98:n lyhyt esittely (englanniksi)
* GiantBombin esittely alustasta (englanniksi)
**NDVI** (**Normalized Difference Vegetation Index**; suom. *normalisoitu kasvillisuusindeksi*) on kasvillisuusindeksi, joka lasketaan kaukokartoituksen, kuten satelliittikuvauksen avulla saatavan materiaalin perusteella. Se ilmoittaa vihreän kasvillisuuden määrän alueella.

NDVI perustuu kasvillisuuden heijastamaan valoon. Kasvien lehtivihreä absorboi voimakkaasti näkyvän valon yhteyttämistä varten. Sen sijaan lehdet heijastavat solurakenteensa ansiosta suuren osan lähi-infrapunasäteilystä (0,7–1,1 µm). Näkyvän valon satelliittikuvissa kasvillisuuspeite näyttääkin tummalta ja infrapunakuvissa se on vaaleaa.

NDVI lasketaan kaavalla:

{\displaystyle {\frac {NIR-RED}{NIR+RED}}},
missä NIR on heijastuneen lähi-infrapunasäteilyn ja RED näkyvän punaisen valon määrä. Kaava antaa aina tulokseksi luvun -1 ja +1 väliltä. Lähellä nollaa olevat NDVI-arvot viittaavat vähäiseen vihreiden lehtien määrään, kun taas lähellä +1 olevat arvot maksimaaliseen lehtien määrään.

Esimerkkejä ja selityksiä
-------------------------

* Arvot ovat lähellä 1 päiväntasaaja ja leveyspiirin länsipuolella. Arvot lähellä nollaa aavikoissa ja navoilla.Arvot ovat lähellä 1 päiväntasaaja ja leveyspiirin länsipuolella. Arvot lähellä nollaa aavikoissa ja navoilla.
* Lähialueet ja vesialueet, kuten koillisen pato, auttavat peittämään korkeita arvoja. Ponta Grossa, Etelä-Brasilia.Lähialueet ja vesialueet, kuten koillisen pato, auttavat peittämään korkeita arvoja. Ponta Grossa, Etelä-Brasilia.
* NDVI-arvoja Britteinsaarilla kesäkuussa 2003NDVI-arvoja Britteinsaarilla kesäkuussa 2003
* Klorofylli A:n ja B:n absorptio spektrivalikoimallaKlorofylli A:n ja B:n absorptio spektrivalikoimalla

Lähteet
-------

1. 1 2  Normalized Difference Vegetation Index (NDVI) The Earth Observatory. Viitattu 21.9.2011. (englanniksi)
2. ↑  Curran, Paul: Multispectral Remote Sensing for the Estimation of Green Leaf Area.  *Transactions of the Royal Society of London A: Mathematical, Physical and Engineering Sciences, 309(1508), 257-270.*, 1983.
Emma Snowsill.
**Emma Snowsill** (s. 15. kesäkuuta 1981 Gold Coast, Queensland, Australia) on australialainen triathlonisti. Hän keskittyi urallaan lajin neljäsosa- eli olympiamatkalle.

Snowsill voitti vuonna 2000 19-vuotiaana ikäluokkansa maailmanmestaruuden Perthin kaupungissa kotimaassaan. Aikuisten maailmanmestaruuden hän on voittanut vuosina 2003, 2005 ja 2006. Vuonna 2007 hän jäi MM-kisoissa hopealle. Vuonna 2006 hän voitti kultaa myös Kansainyhteisön kisoissa. Viimeisimmissä arvokisoissaan Pekingin olympialaisissa vuonna 2008 Snowsill niin ikään voitti kultaa. Lisäksi hän on urallaan voittanut lukuisia muita suuria triathlontapahtumia. Toistaiseksi viimeiseen triathloniin Snowsill osallistui 11. toukokuuta 2012 San Diegossa Yhdysvalloissa *2012 ITU World Triathlon* -kisoihin, joissa hän sijoittui 17:s.

Snowsill on 161-senttinen ja painaa 48 kiloa.

Lähteet
-------

1. 1 2  Emma Snowsill Pekingin olympialaisten sivuilla (englanniksi)
2. ↑  World Triathlon: Athlete Profile: Emma Snowsill *World Triathlon*. Viitattu 15.9.2021. (englanniksi)

Aiheesta muualla
----------------

* Emma Snowsillin virallinen kotisivu (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Australian Women's Register

 |

 |
Hugo de Vries
**Hugo de Vries** (16. helmikuuta 1848 – 21. toukokuuta 1935) oli alankomaalainen kasvi- ja perinnöllisyystieteilijä. Hän keksi uudelleen vuonna 1900 samanaikaisesti Carl Corrensin ja Erich Tschermakin kanssa Gregor Mendelin kolme vuosikymmentä unohduksissa olleet periytymissäännöt. Vries kehitti myös oman teoriansa mutaatioista evoluutiossa. Hänen mutaatioteoriansa kuitenkin hylättiin 1930-luvulla.

Vries opiskeli Leidenin, Heidelbergin ja Würzburgin yliopistoissa. Hänestä tuli Amsterdamin yliopiston kasvitieteen professori 1878.

Vries tutki uransa alussa mm. kasvisolujen nestejännitystä, osmoosia ja soluliman läpäisevyyttä ja myöhemmin ryhtyi tekemään perinnöllisyyttä selvittäviä kokeita. Tutkimukset johtivat samoihin päätöksiin mitä Mendel esitti vuosikymmeniä aiemmin. Vries sai tietää Mendelin tutkimuksista 1890-luvun lopulla. Hän julkaisi tutkimustuloksensa vuonna 1900 ranskalaisessa *Comtes Rendus de l'Académie des Sciences* -aikakausjulkaisussa, mutta jätti siteeraamatta Mendelin työn. Corrensin arvostelun jälkeen hän kuitenkin myönsi Mendelin vaikutuksen tutkimukseensa.

Vries otti ensimmäisenä käyttöön termin "mutaatio" ja esitti oman mutaatioteoriansa 1900-luvun alussa. Hän kirjoitti aiheesta 1901 julkaistun kirjan *Die Mutationstheorie*. Vriesin teoria esitti että sattumanvaraisesti ilmestyvien mutaatioiden avulla kehittyy suurilla hyppäyksillä aivan uusia lajeja, darwinistisen asteittaisen muutoksen sijaan. Hänen virheellinen teoriansa sai jonkin aikaa kannatusta, kunnes hylättiin lopullisesti 1930-luvulla nykyaikaisen synteettisen evoluutioteorian myötä.

Vries jäi eläkkeelle Amsterdamin yliopistosta 1918.

Tunnetuimmat teokset
--------------------

* Die Mutationstheorie (1901)
* Species and Varieties: Their Origin by Mutation (1905)
* Plant Breeding (1907)

Aiheesta muualla
----------------

* Hugo de Vries (1848-1935) (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Japani
* Tšekki
* Australia
* Alankomaat
* Puola
* Portugali
	+ 2

 |
|  |
| Tieteilijät | 
* Vries International Plant Names Index
* CiNii

 |
|  |
| Henkilöt | 
* Alankomaat
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Blohm & Voss P.184** oli saksalaisen Blohm & Vossin lentokonesuunnitteluosaston kehittämä, suunnitteluasteelle jäänyt nelimoottorinen pommikone.

Konetyypistä suunniteltu P.184.01-versio olisi ollut rakenteeltaan kokometallinen. Alasiipikonfiguraation asennetun siiven keskisalko oli teknisiltä ratkaisuiltaan mielenkiintoinen: poikkileikkaukseltaan laatikkomaisen salon sisälle suunniteltiin sijoitettavan yksi koneen polttoainesäiliöistä.

Runko olisi ollut poikkileikkaukseltaan pyöreä, ja viisipaikkainen ohjaamo olisi sijainnut sen kokonaan lasitetussa nokassa. Pommikuilu olisi alkanut ohjaamon takaa, mihin oli sijoitettu myös rungon 1,8-metrinen polttoainesäiliö. Peräosaan oli sijoitettu kääntyvä taka-ampumo sekä perinteinen sivu- ja korkeusperäsin. P.184:n suunniteltiin vielä perinteisellä kannuspyörälaskutelineellä, vaikka monissa muissa lentokoneprojekteissa oli siirrytty kehittyneempään kolmipyörälaskutelineeseen. Sisäänvedettävät nelipyöräiset päälaskutelineet olisivat sijainneet siiven moottorinaselleissa.

Voimalaitteeksi suunniteltiin neljää 1950 hevosvoiman BMW 801E -tähtimoottoria. Aseistuksena olisivat olleet rungon päälle, alle ja takaosaan sijoitetut kauko-ohjatut ampumot, joiden lisäksi P.184 suunniteltiin kuljettamaan 4 000 kilogramman pommikuorma.

Koneesta pyrittiin tekemään halpa ja yksinkertainen, ja osa sen alumiiniosista korvattiin teräksisillä korvikkeilla kevytmetallien heikon saatavuuden vuoksi. Saksan ilmailuministeriö (RLM) keskeytti projektin, sillä konetyyppi oli suorituskykynsä puolesta varsin keskinkertainen, vaikka olikin suunniteltu ei-strategisia materiaaleja hyödyntäväksi.

Tekniset tiedot (P.184.01)
--------------------------

*Lähde:* 

**Yleiset ominaisuudet**

* **Miehistö:** 5
* **Pituus:** &&&&&&&&&&&&&017.030000017,30 m
* **Kärkiväli:** &&&&&&&&&&&&&035.080000035,80 m
* **Korkeus:** &&&&&&&&&&&&&&06.06000006,60 m
* **Siipipinta-ala:** &&&&&&&&&&&&&082.&&&&0082,00 m²
* **Suurin lentoonlähtöpaino:** &&&&&&&&&&043225.&&&&0043 225 kg
* **Voimalaite:** &&&&&&&&&&&&&&04.&&&&004 × BMW 801E -14-sylinteristä tähtimoottoria; &&&&&&&&&&&01450.&&&&001 450 kW (&&&&&&&&&&&01950.&&&&001 950 hv) per moottori

**Suoritusarvot**

* **Suurin nopeus:** &&&&&&&&&&&&0500.&&&&00500 km/h
* **Lentomatka:** &&&&&&&&&&&07500.&&&&007 500 km
* **Lakikorkeus:** &&&&&&&&&&&08840.&&&&008 840 m

**Aseistus**  

* Konekiväärejä ja tykkejä rungon päälle, alle ja takaosaan sijoitetuissa kauko-ohjatuissa ampumoissa
* 4 000 kg pommeja

Lähteet
-------

1. 1 2 3 4 5  Ryś, Marek: *German Air Projects Vol. 3 – Bombers*, s. 20–21. Redbourn, UK: Mushroom Model Publications, 2007. ISBN 978-83-89450-30-2. (englanniksi)
Telakka toukokuussa 2015.
**Blohm + Voss** on saksalainen telakkayhtiö, jonka pääkonttori on Hampurissa, Saksassa. Se on osa ThyssenKrupp-konsernia. Yhtiö on valmistanut myös sotilaslentokoneita.

Alku
----

Hermann Blohm ja Ernst Voss perustivat 5. huhtikuuta 1877 telakan ja konepajan nimellä Blohm + Voss avoimena kauppayhtiönä (offene Handelsgesellschaft). He saivat Hampurin kaupungilta 15 000 m² tontin Elben saarelta.

Yhtiö laajeni, ja sillä oli 1800-luvun lopulla telakoita myös Englannissa.

Ensimmäinen maailmansota
------------------------

Telakka kunnostautui sukellusveneiden rakentamisessa. Sodan loputtua työläis- ja sotamiesraati pyrki ottamaan telakan haltuunsa, mutta valtaus torjuttiin. Laivojen myynti oli ymmärrettävästi vähäistä. Joitakin aluksia telakka rakensi HAPAG ja Norddeutscher Lloyd -yhtiöille. 

Hyperinflaation aikaan (pahimmillaan vuonna 1923) telakalla oli töissä vain 3 000 henkeä. Hermann Blohm kuoli vuonna 1930.

Saksan sotilaallinen varustautuminen alkoi Adolf Hitlerin noustua valtaan tammikuussa 1933. Samana vuonna telakalta laskettiin vesille koulualus Gorch Fock. Tähän aikaan yhtiö perusti tytäryhtiökseen lentokonetehtaan Hamburger Flugzeugbau.

Toinen maailmansota
-------------------

Yhtiö valmisti muun muassa Admiral Hipperin vuonna 1936 ja Taistelulaiva Bismarckin. Sukellusveneiden tuotanto oli suurta, kaikkiaan 238 venettä.

Sodan lopussa 16 000 henkilön työvoimasta suurin osa oli pakkotyössä olleita keskitysleirivankeja. Britit purkivat telakoita sodan jälkeen.

Kylmä sota
----------

1. huhtikuuta 1951 alkoi laivojen korjaus; yhtiön nimi oli Steinwerder Industrie AG. 1950-luvun puolivälissä puolet osakekannasta siirtyi Thysseneille.

Nykyaika
--------

Vuonna 1995 Blohm + Voss AG jaettiin osiin: Blohm + Voss GmbH (telakka, 10 000 työntekijää) ja Blohm + Voss Repair GmbH (korjaustelakka, 350 työntekijää) ja BV Industrietechnik GmbH (koneenrakennus).

5. tammikuuta 2005 Thyssenkrupp Marine Systems AG otti vallan. Siihen kuuluu

* Blohm + Voss GmbH
* Blohm + Voss Repair GmbH, Hampuri
* Nordseewerke GmbH, Emden
* Howaldtswerke-Deutsche Werft AG, Kiel
* Nobiskrug GmbH, Rendsburg
* Hellenic Shipyards S. A. Kreikka.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Blohm + Voss**.
* ThyssenKrupp Marine Systems AG, Hamburg
* Blohm + Voss GmbH, Hamburg (Arkistoitu – Internet Archive)
* Blohm + Voss Repair GmbH, Hamburg (Arkistoitu – Internet Archive)
**Sakoïba** on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen eteläpuolisella tasangolla 15 kilometriä Ségousta etelään. Kunnassa on 18 300 asukasta (vuonna 2009).

Sakoïban kunta rajoittuu lännessä Ségoun piirin Soignébougoun, luoteessa Sébougoun, pohjoisessa Ségoun ja Pelenganan, idässä Cinzanan ja kaakossa Saminén kuntiin sekä etelässä Barouélin piirin Tesserlan ja N’Gassolan kuntiin. Kuntaan kuuluu 29 kylää.

Seudun pääelinkeinot ovat maanviljely ja karjanhoito. Tärkein viljelykasvi on hirssi. Kotieläimiä ovat naudat, lampaat, vuohet ja aasit. Palveluihin kuuluvat koulut. Kunnassa ei ole terveyspalveluja.

Lähteet
-------

1. 1 2  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 23.6.2015. (ranskaksi)
2. ↑  Mali - Region de Segou - Cercle de Ségou: Carte de référence *reliefweb.int*. Viitattu 23.6.2015. (ranskaksi)
3. ↑  Plan de Securite Alimentaire: Commune Rurale de Sakoiba 2008–2012 *fsg.afre.msu.edu*.  Arkistoitu 6.3.2016. Viitattu 23.6.2015. (ranskaksi)
**Carl Hugo von Becker** (2. huhtikuuta 1834 Helsinki – 1. joulukuuta 1911 München, Saksa) oli suomalainen opettaja ja ruotsiksi kirjoittanut lastenkirjailija, runoilija ja kääntäjä.

Von Beckerin vanhemmat olivat suomen kielen tutkija, Turun Viikko-Sanomien perustaja Reinhold von Becker ja Carolina Idestam. Hänen veljiään olivat Helsingin yliopiston farmakologian sekä silmätautiopin professori Frans Josef von Becker (1823–1890) ja tuomari, taidemaalari Adolf von Becker.

Von Becker kävi Helsingin yksityislyseota ja pääsi ylioppilaaksi 1851. Hän opiskeli Kööpenhaminan, Münchenin ja Pariisin yliopistoissa 1857–1861 sekä Alnarpin maanviljelysopistossa Ruotsissa 1862–1863 valmistuen agronomiksi. Von Becker toimi Blomqvistin tyttökoulun opettajana Helsingissä 1865–1867, Helsingin normaalikoulun opettajana 1870–1872 sekä samalla Helsingin yksityislyseon opettajana 1870–1874 ja 1878–1889. Hän muutti pysyvästi ulkomaille 1893.

Teoksia
-------

* *Guffars sagor : gamla och nya historier*, med 22 teckningar af Carl Larsson. Stockholm 1885, Bonnier 1919, 1931 (ilmestyi Theodolinda Hahnssonin suomentamana nimellä *Kummi-sedän satuja : vanhoja ja uusia kertomuksia*, Lång & Ståhlberg, Helsinki 1887)
* *Skrynkelben*. Bonnier, Stockholm 1929, 1940

Lähteet
-------

* Hugo von Becker SKS:n kirjailijamatrikkelissa (toimimaton linkki)
* Kotivuori, Yrjö: Karl Hugo von Becker. *Ylioppilasmatrikkeli 1640–1852*. Helsingin yliopiston verkkojulkaisu 2005. Luettu 12.3.2010.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Suomi (KANTO)

 |

 |
*Tämä artikkeli käsittelee Tampereen Hämeenkadulta purettua rakennusta. Tampereen Kauppakadulla sijainneesta John Blomin liiketalosta on oma artikkeli.*
Blomin talo.
**Blomin talo** oli Tampereella Hämeenkadun ja Kuninkaankadun kulmassa sijainnut liike- ja asuintalo, jonka rakennutti konsuli Johan Viktor Blom vuonna 1907. Blomin talo ja viereinen Kansallispankintalo muodostivat yhtenäisen, kansallisromanttista jugendia edustavan kokonaisuuden. Molemmat talot suunnitteli arkkitehti Birger Federley.

Nelikerroksinen Blomin talo kohosi keskeisellä paikalla Hämeenkatu 20:ssä, joten jykevänä ja arvokkaan näköisenä kivitalona sillä oli huomattava vaikutus kaupunkikuvaan. Rakennuksen pohjakerroksessa oli myymälätiloja. Yläkerroksissa oli isoja asuntoja, joissa oli WC:t ja kylpyhuoneet.

Blomin talo purettiin kesällä 1955. Sen paikalle valmistui pari vuotta myöhemmin Helsingin Osakepankin ja Stockmannin yhteinen pankki- ja tavaratalorakennus.

Lähteet
-------

1. ↑  Liuttunen, Antti: *Kadonneet kaunottaret: Tampereen rakennushistoriaa*, s. 184, 376–377. Tampere: Tampereen museot, 2018. ISBN 978-951-609-935-7.
2. ↑  *Tampereen kantakaupungin rakennuskulttuuri 1998*, s. 52–53. Tampere: Tampereen kaupungin kaavoitusyksikkö, 1998. ISBN 951-609-076-1.
3. 1 2  Liuttunen 2018, s. 184.
4. ↑  Rihlama, Seppo: *Rakennustaidetta Tampereella*, s. 56. Tampere: Tampereen kaupungin tiederahasto, 1968.
**Mäntäkompressori** on kompressorityyppi, jossa ilmaa puristetaan sylinterissä männän avulla. Ilma imetään ensin imuventtiilin kautta, sitten se puristetaan paineventtiilin kautta painesäiliöön tai seuraavaan sylinteriin, jossa sitä puristetaan lisää.

Toiminta
--------

Ilma imetään ensin sylinteriin, jossa sitä puristetaan. Jos kompressori on monivaiheinen, kulkee ilma suoraan seuraavaan sylinteriin, jossa se puristetaan vielä korkeampaan paineeseen. Mäntäkompressori on hyvä, jos tarvitaan laajaa käyttöaluetta ja korkeita paineita. Paine voidaan saada jopa 1000 baariin saakka. Mäntäkompressorin heikkous on se, että se tuottaa painetta sykkivästi, mutta se saadaan tasattua paineilmasäiliön avulla. Vahvuuksia on taas se, että imuventtiileitä voidaan pakko-ohjata, jolloin kompressori saadaan tyhjäkäytölle. Tällöin on mahdollisuus säätää ilman tuottoa ja saada säästöjä, kun konetta ei tarvitse käyttää katkonaisesti.

Lähteet
-------

* Keinänen, Kärkkäinen: Automaatiojärjestelmien hydrauliikka ja pneumatiikka.
**Pyry Kähkönen** (s. 1995) on suomalainen näyttelijä. Hänellä on ollut roolitehtäviä puheteatterissa ja television draamasarjoissa. Koulutukseltaan hän on teatteritaiteen maisteri.

Ura
---

Kähkönen valmistui teatteritaiteen maisteriksi keväällä 2020.
Hän näytteli syyskaudella 2018 Koko-teatterin näytelmässä *Valmiina muistamaan* ohjaajanaan Tiina Pirhonen. Hän on näytellyt myös Q-teatterissa.

Televisiosarjoissa Kähkönen on näytellyt 2010-luvun lopulta alkaen. Vuonna 2020 hän teki fysioterapeutti Konstan roolin sairaalaan sijoittuvassa saippuadraamassa *Syke*. Vuonna 2021 Kähkönen näytteli hakkeri Eeli Aromaan roolin draamasarjassa *Karkurit*.

Kähkönen soittaa muun muassa pianoa ja kitaraa; hänen äänialansa on baritoni.

Kähkönen on työskennellyt myös mainosäänenä. Kähkönen esittää Vesa-Matti Loiria Ylen vuonna 2023 julkaisemassa kuunnelmasarjassa.

Lähteet
-------

1. 1 2 3  Pyry Kähkönen *Uniarts.fi*. Viitattu 21.12.2020. [vanhentunut linkki]
2. ↑  Ilona / Tekijähaku / Kähkönen Pyry *ILONA-tietokanta*. Teatterin tiedotuskeskus (TINFO) ja Teatterimuseo. Viitattu 21.12.2020.
3. ↑  Pyry Kähkönen Internet Movie Databasessa. (englanniksi)
4. ↑  Yle jatkaa suosittujen audiodraamojen sarjaa – tämän kesän tähti on Vesa-Matti Loiri *Yle Uutiset*.  5.4.2023. Viitattu 5.4.2023.

Aiheesta muualla
----------------

* Tampereen Työväen Teatteri: Pyry Kähkönen
**Kirjoleukaperhonen** (*Micropterix aureatella*) on erittäin yleinen ja Suomessa laajalle levinnyt pieni perhoslaji. Se kuuluu hyvin alkeelliseen leukaperhosten heimoon.

Koko ja ulkonäkö
----------------

Kirjoleukaperhonen on helposti tunnistettava perhonen. Etusiipien pohjaväri on punertavan violetti, ja siivet ovat kauttaaltaan voimakkaan metallinkiiltoiset. Siiven poikki kulkee kaksi leveää kullankeltaista poikkivyötä, ja siiven kärkiosassa on kullankeltainen laikku, joka ei ulotu siiven ulkosyrjään. Takasiivet ovat harmaanruskeat ja etenkin kärjestään violetinhohtoiset. Ruumis on harmaa, mutta päälaella on keltaisia karvamaisia suomuja jotka antavat perhoselle pörröisen ulkoasun. Siipiväli on 8–11 mm.

Levinneisyys ja lentoaika
-------------------------

Lajia tavataan koko palearktisella alueella. Suomessa kirjoleukaperhonen on heimonsa laajimmin levinnyt laji, ja sitä tavataan jokseenkin koko maassa pohjoisinta Lappia myöten. Perhosia tavataan touko-kesäkuun vaihteesta heinäkuun puoleenväliin.

Elinympäristö ja elintavat
--------------------------

Kirjoleukaperhonen elää kosteissa kuusimetsissä ja soilla. Laji on päiväaktiivinen, ja aikuiset perhoset käyvät aterioimassa etenkin sarojen (*Carex*) kukinnoissa, joiden siitepölyä ne syövät purevien suuosiensa avulla. Parveilulento, jonka aikana perhosia voi olla hyvin runsaasti, tapahtuu iltapäivän ja alkuillan aikana.

Toukka- ja kotelovaiheet ovat tuntemattomat.

Ravintokasvi
------------

Toukan ravintoa ei tunneta.

Lähteet
-------

1. ↑
2. ↑
3. 1 2 3  Nationalnyckeln till Sveriges flora och fauna: Fjärilar: Käkmalar–säckspinnare. ISBN 978-91-88506-60-3 s. 55
4. ↑

Aiheesta muualla
----------------

* Suomen Perhoset: Kirjoleukanen
* Bestimmungshilfe des Lepiforums (saksaksi)
* microlepidoptera.nl (Arkistoitu – Internet Archive) (hollanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q136185
* Wikispecies: Micropterix aureatella
* BioLib: 44448
* BOLD: 183451
* CoL: 434YJ
* EoL: 961605
* EUNIS: 298205
* Fauna Europaea: 431668
* Fauna Europaea (new): f581651e-7e64-4f78-9e9a-f973138e8dae
* GBIF: 1939688
* iNaturalist: 499305
* IRMNG: 10949567
* LepIndex: 137690
* LoB: 4131
* NBN: NHMSYS0000503230
* NCBI: 245874

 |

 |
**King Kong**, oikealta nimeltään **Ezekiel Dlamini** (1. tammikuuta 1921 – 3. huhtikuuta 1957), oli zulu-heimoon kuulunut raskaansarjan nyrkkeilijä.

Dlamini oli maalaispoika, joka jo nuoresta kulkeutui omille teilleen. Etelä-Afrikan apartheid-politiikan aikana tällaisen nuoren olot olivat vaikeita, mutta hän onnistui välttämään kasvatuslaitoksen ja vankilan. Hänestä tuli ammattipeluri Johannesburgin pelikortteleissa.

20-vuotiaana hän eksyi sattumoisin bantumiesten kerhoon jossa näki ensi kertaa nyrkkeilyä. Hän pilkkasi miehiä jotka tappelivat *"tyynyt käsissä"* - kunnes yksi valmentajista, paikallinen nyrkkeilylegenda William "Baby Batter" Mbatha, hermostui ja käski hänen tulla kehään. Pidettyään hetken suunsoittajaa pilkkanaan torjumalla kaikki tämän iskut valmentaja tyrmäsi hänet - ja Dlamini huomasikin että nyrkkeilyssä olikin ideaa.

Hänestä tulikin nyrkkeilijä ja raskaansarjan miehenä hän saavutti kohtalaisen menestyksen. Nimeksi hänelle annettiin ***"King Kong",*** ja hänen murskavasentaan opittiinkin pelkäämään. 

Mestaruutta King Kong ei koskaan saavuttanut koska oli liian ylimielinen. 

Hän turhautui ja lopulta hänet karkotettiin nyrkkeilyn piiristä kun hän syyllistyi varoituksista huolimatta jatkuvaan likaisten temppujen käyttöön. 

King Kong otteli urallaan viisi ammattiottelua joista voitti neljä. Häviämässään ottelussa Kong kohtasi välisarjalaisen Simon Greb Mthimkulun joka tyrmäsi hänet kolmannessa erässä. Voittamissaan otteluissa Kong kohtasi debyyttiotteluaan tekeviä nyrkkeilijöitä.

Mthimkululle häviämisestä seurasi pilkantekoa, ja King Kong iski kahakassa erään tappelupukarin kuoliaaksi mutta vapautettiin hätävarjelun nimissä.

Elämä alkoi olla viheliäistä, ja kun hänen naisystävänsä Maria Miya jäi kiinni vieraan miehen seurasta King Kong puukotti naisen kuoliaaksi. Oikeudessa hän vaati kuolemantuomiota ja raivostui kun tuomioksi tulikin kaksitoista vuotta pakkotyötä. 

Loppuun asti kapinallisena hän hukuttautui vankisiirtolaa ympäröineeseen Rivonia-jokeen 3. huhtikuuta 1957

King Kongin elämästä tehtiin vuonna 1959 Johannesburgissa jazz-ooppera mustien harrastenäyttelijöiden voimin. Naispääosaa näytteli laulajatar Miriam Makeba jolle tämä rooli merkitsi lopullista läpimurtoa  .

Ooppera oli menestys, kotimaassa sitä kävi katsomassa 120 000 henkilöä ja esitys vietiin myös ulkomaille, muun muassa Lontooseen.

Lähteet
-------

* King Kong - musta menestysnäytelmä, artikkeli, Valitut Palat kesäkuu 1962

### Viitteet

1. 1 2 3   artikkeli, Valitut Palat kesäkuu 1962
2. 1 2  Cry, the Beloved Country *Time*.  3. maaliskuuta 1961.  Arkistoitu 10.5.2008. Viitattu 3.11.2008. (englanniksi)
3. 1 2 3 4   (Arkistoitu – Internet Archive)
4. ↑  
	* The Sweet Science: The life and times of King Kong (Arkistoitu – Internet Archive)

Aiheesta muualla
----------------

* Boxrec.com
* The Sweet Science: The life and times of King Kong (Arkistoitu – Internet Archive)
**Martin Wallström** (s. 7. heinäkuuta 1983*lähde?* Uddevalla, Ruotsi) on ruotsalainen näyttelijä. Hänet tunnetaan parhaiten roolistaan *Mr. Robot* -sarjassa, jossa hän näytteli Tyrell Wellick -nimistä toimitusjohtajaa.

Wallström on näytellyt myös muun muassa *Wallander*-sarjassa sekä elokuvissa *Avaruudessa ei ole tunteita* ja *Isku rajalle*.

Lähteet
-------

1. ↑  Han är Sveriges ’nye Skarsgård’ *Aftonbladet*.  21.12.2014. Viitattu 29.4.2018. (ruotsiksi)

Aiheesta muualla
----------------

* Martin Wallström Internet Movie Databasessa. (englanniksi)
* Martin Wallström Elonetissä.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* Europeana

 |

 |
**Kirjomerienkeli** eli **kalifornianmerienkeli** (*Squatina californica*) on yksi kenties parhaiten pohjaelämään sopeutuneista hailajeista. Se muistuttaa huomattavasti rauskuja leveine rintaevineen ja litteine ruumiineen, mutta suu on kuonon kärhessä eikä vatsan alla kuten rauskuilla. Sukupuolet ovat eri kokoiset. Koiraan enimmäispituus on noin 120 senttimetriä ja naaraan 150 senttimetriä. Kirjomerienkeli elää korkeintaan 35-vuotiaaksi.

Levinneisyys ja ravinto
-----------------------

Kirjomerienkelin levinneisyysalue ulottuu eteläisestä Alaskasta Chilen rannikolle.
Se viihtyy hiekka- ja mutapohjilla 3–100 metrin syvyydessä, mutta havaintoja on tehty vielä 185 metrin syvyydessä. Joidenkin rauskujen tavoin se osaa jopa kaivautua pohjaan piiloon. Näin se pystyy saalistamaan pääravintoaan rauskuja, kampeloita ja muita pohjakaloja väijyksistä. Myös selkärangattomat kuten hummerit kelpaavat. Pelästyessään tai hyökätessään se pystyy ampaisemaan nopeasti liikkeelle vahvalla pyrstöllään. Sitä itseään saalistaa ihmisen lisäksi (kirjomerienkelin lihalla on taloudellista merkitystä) mm. valkohai (*Carcharodon carcharias*). Ihmisen ei tarvitse pelätä kirjomerienkeliä ellei tätä häiritä.

Lisääntyminen
-------------

Lisääntymisaika on touko-elokuussa. Koiraat tulevat sukukukypsiksi 8 vuoden iässä ja naaraat 13 vuoden iässä. Munat kehittyvät emon sisällä 10 kuukautta ja poikaset syntyvät 23 sentin pituisina. Kerralla voi syntyä 1–13 poikasta.

Lähteet
-------

1. ↑  Cailliet, G.M.: *Squatina californica* *IUCN Red List of Threatened Species. Version 2013.1*.  2005. International Union for Conservation of Nature, IUCN, Iucnredlist.org. Viitattu 01.08.2013. (englanniksi)

Aiheesta muualla
----------------

* *Squatina californica* (peilipalvelin) *FishBase*. Froese, R. & Pauly, D. (toim.). (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q29150
* ADW: Squatina\_californica
* ARKive: squatina-californica
* BOLD: 92270
* CoL: 6ZFFB
* FishBase: 729
* GBIF: 2417794
* iNaturalist: 113051
* IRMNG: 10854638
* ITIS: 160785
* IUCN: 39328
* NatureServe: 2.101186
* NCBI: 170825
* Plazi: A980EA33-46D0-4583-0A62-0593CD6ACB2F
* WoRMS: 271667
* ZooBank: BEB9ADD0-46AA-4DF3-8299-DEC2F2A2894A

 |

 |
**Rånträsket** on Ruotsissa Norrbottenissa Råneåssa Luulajan kunnassa sijaitseva järvi, joka kuuluu Rånejoen vesistöön.

Maantietoa
----------

Rånträsket on 1,2 kilometriä pitkä, 0,8 kilometriä leveä ja sen pinta-ala on 56 hehtaaria eli 0,56 neliökilometriä. Järven erottaa Rånejoen virtaavasta uomasta kaksi saarta Långholmen ja Degerholmen. Niiden pohjoispuolella sijaitsee tulvauomat, jossa myös järvi sijaitsee. Matalan veden aikana uoma kasvaa teheänä kaislikkoa ja muuta vesiskasvillisuutta. Järveen virtaa hitaasti vettä Långholmenin ohitse ja poistuu takaisin virtaavaan uomaan Tvärånin kautta.

Rånträsket sijaitsee Råneån taajama-alueen luoteispuolella. Järven lounaisrantaan ulottuu Västibyn, etelärantaan Tallheden ja kaakkoispuolella sijaitsee Norrabyn. Norrabyn pohjoispuolella sijaitsee kylän hautausmaa. Taajama-alueelta kulkee tie Tvärånin ylitse Degerholmenille ja edelleen Långholmenille. Saaret ovat metsäsaaria, joihin on raivattu peltopalstoja. Samalla tavalla on toimittu järven pohjoisrannoilla ja itse asiassa samalla tavoin on toimittu koko Rånejoen jokilaakson alajuoksulla.

Luontoarvoja
------------

Valuma-alueen maaperän yleisimmät maalajit ovat moreeni (49,2 %), turve (6,5 %), hiekka tai sora (1,4 %), siltti (2,8 %) ja kallioalue (10,0 %). Muut alueet ovat erilaisia vesistöjä.

Vesistösuhteet
--------------

Rånträsket kuuluu Rånejoen vesistössä (päävesistötunnus 7) Rånejoki pääuoman lähialueeseen. Järvi on lasku-uomansa Tvärånin lähdejärvi ja sen valuma-alueen pinta-ala on 4,31 km². Järveen on vesiyhteys pääuomaan ja siihen laskee pohjoisesta kaksi metsäojaa. Järven luusuassa sen keskivirtaaman arvioidaan olevan 1,23 m³/s. Rånejoki laskee viiden kilometrin päässä Perämereen.

Lähteet
-------

### Huomautuksia

1. ↑  Järven virtaamana luusuassa on käytetty vesistöviranomaisten vuosina 1981–2010 julkaisemien kuukausittain laskettujen keskivirtaamien keskiarvoa.

### Viitteet

1. 1 2 3 4 5  Svenskt Vattenarkiv - Vattenytor (SVAR 2012) suora linkki SVAR\_2012\_2 (ZIP)), SMHI, 2016, viitattu 4.1.2021 (ruotsiksi)
2. 1 2 3 4 5 6  Rånträsket *Lantmäteriet*. Gävle:  Lantmäteriet. Viitattu 4.1.2021. (ruotsiksi)
3. 1 2 3 4  Rånträsket (SE732231-179486) *Vatteninformationssystem*. Tukholma, Ruotsi:  Länsstyrelsen. Viitattu 4.1.2021. (ruotsiksi)
4. 1 2  Rånejoki (SE732092-179483) *Vatteninformationssystem*. Tukholma, Ruotsi:  Länsstyrelsen. Viitattu 4.1.2021. (ruotsiksi)
5. ↑  Rånträsket ja Råneå, Eniro.se, viitattu 5.1.2020
6. ↑  Thoms-Hjärpe, Christina: Län och huvudavrinningsområden i Sverige (PDF),Faktablad nr 10, 2002, SMHI, viitattu 4.1.2021 (ruotsiksi)
7. ↑  Om flödesstatistik för Sveriges vattendrag (Excel-tiedostoon, selitykset), 13.11.2009, viitattu, 460-506, 4.1.2021 (ruotsiksi)
Kolin Ryynänen ja kyläkauppa ovat aivan kylän keskustassa.
 Kolin kirkossa on Eva Ryynäsen veistämä alttariristi.
**Koli** on noin 250 vakituisen asukkaan kylä Lieksassa Pielisen länsirannalla. Matkaa Ukko-Kolille on kolme kilometriä.

Kylässä on useita matkailualan yrittäjiä, mutta myös maa- ja metsätalous on edelleen hyvin edustettuna.

Kolilla on PKO:n omistama kyläkauppa Sale Koli, jossa on muun muassa asiamiesposti, lääkekaappi sekä käteisennostomahdollisuus. Kyläkeskuksessa sijaitsee Taide- ja kulttuurikeskus Kolin Ryynäsen ja Kolin Kotiseutumuseon muodostama perinnemiljöö. Kolin Ryynänen toimii myös taiteilijaresidenssinä. 

Lisäksi kylässä on Kolin kirkko, seurojentalo, työväentalo sekä Kolin Kulmakivi, jossa on matkamuistomyymälä Karelia Shop, Karelia Expertin matkailuinfo ja näyttelytiloja. Keskustan tuntumassa on myös Kolin peruskoulu kirjastoineen sekä ryhmäperhepäiväkoti.

Autolautta Pielinen lähdössä Kolilta.
Joensuusta Kolille on matkaa 75 km, Lieksasta 90 km (talvella Kolin jäätietä pitkin 45 km) ja Juuasta 40 km. Kimppataksi kulkee välillä Koli–Ahmovaara–Joensuu–Ahmovaara–Koli sekä Koli–Juuka–Koli.

Kesäisin Pielisellä Kolin ja Lieksan välillä liikennöi autolautta. Talvisin Kolin ja Vuonislahden välillä kulkee Kolin jäätie, joka on Euroopan sisävesien pisin jäätie. Se lyhentää Kolin ja Lieksan välistä matkaa kymmenillä kilometreillä.

Lähteet
-------

1. ↑  Suomen pisin jäätie avattu Kolilla – ihmisen painon järven jää kestää jo etelässäkin  14.1.2013. MTV3.fi. Viitattu 28.10.2013.
2. ↑  Kolin jäätie on avattu liikenteelle  2013. Tle. Viitattu 13.7.2015.

Aiheesta muualla
----------------

* Kolin kyläsivut
**Martin B. Tyler** (s. 14. syyskuuta 1945 Chester, Cheshire) on englantilainen jalkapalloselostaja. Hän on toiminut työssään eri kanavilla jo yli 40 vuotta. Tyler toimii myös Englannin seitsemänneksi korkeimman sarjatason Isthmian Leaguen Hampton & Richmond Boroughin päävalmentajana*lähde?*.

Ura selostajana
---------------

Tyler aloitti selostajana ITV:n palveluksessa joulukuussa 1974 Southampton FC:n ja Sheffield Wednesdayn välisessä ottelussa. Hän selosti ITV:lle useita MM- ja EM-kilpailuita ja oli kanavan toiseksi tärkein selostaja Brian Mooren jälkeen*lähde?*.

Vuonna 1990 Tyler allekirjoitti sopimuksen Sky Sportsin kanssa. Vuonna 2003 hänet valittiin vuosikymmenen Valioliiga-selostajaksi. Tyler on vielä nykyisinkin yksi Valioliigan pääselostajista Sky Sportsilla. Hän on toiminut myös Australian televisiossa jalkapalloselostajana ja on selostanut myös krikettiä, baseballia ja verkkopalloa. 

Tyler on esiintynyt äänellään kolmessa elokuvassa. Hän on toiminut pitkään myös selostajana EA Sportsin suositussa FIFA-pelisarjassa, vuodet 2006–2011 Andy Grayn kanssa ja vuodesta 2012 lähtien Alan Smithin kanssa.

Lähteet
-------

1. ↑
2. ↑


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2
* WorldCat
	+ 2

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Muut | 
* IdRef

 |

 |
**Martin Stocklasa** (s. 29. toukokuuta 1979) on liechtensteinilainen entinen jalkapalloilija, pelipaikaltaan puolustaja.

Stocklasa aloitti ammattilaisuransa Sveitsin sarjassa pelaavassa liechtensteinilaisjoukkueessa FC Vaduzissa vuonna 1997, mistä siirtyi vuonna 1999 FC Zürichiin. Koko kauden 2000–2001 hän oli lainassa toisessa sveitsiläiseurassa SC Kriensissä, mistä palasi vielä vuodeksi Zürichiin ennen siirtymistään takaisin Vaduziin. Vaduzissa Stocklasa pelasi kaikkiaan neljän kauden ajan ennen siirtoaan Saksan kolmanneksi korkeimmalle sarjatasolle *Regionalliga Nordiin* Dynamo Dresdenin riveihin. Hän siirtyi pelaamaan kesällä 2008 SV Riediin. Vuonna 2011 hän siirtyi FC St. Galleniin, jossa hän lopetti uransa kesäkuussa 2014.

Stocklasa kuului Liechtensteinin maajoukkueen vakiomiehistöön yli kymmenen vuoden ajan ja toimi joukkueen kapteenina. Hän debytoi maajoukkueessa elokuussa 1996 MM-karsintaottelussa Irlannin tasavaltaa vastaan.

Stocklasa on 192 senttimetriä pitkä ja painaa 90 kilogrammaa. Hänen veljensä Michael on niin ikään Liechtensteinin maajoukkuepelaaja.

Saavutukset
-----------

* Liechtensteinin Cupin voitto 1998, 1999, 2003, 2004, 2005, 2006
* Sveitsin Cupin voitto 2000
* Challenge Liigan voitto 2012

Lähteet
-------

* Henkilökuva Liechtensteinin jalkapalloliiton sivuilla (Arkistoitu – Internet Archive)
* 
* BBC Sport: Bend it like Stocklasa

### Viitteet

1. ↑  Banzer, Anton: Liechtenstein stalwart Stocklasa bows out  13.6.2014. Vaduz:  UEFA. Viitattu 25.1.2016. (englanniksi)
| "Knock Me Down"Red Hot Chili Peppers |
| --- |
| Singlen "Knock Me Down" kansikuva |
| Singlen tiedot |
|  Albumilta | *Mother’s Milk* |
|  Äänitetty  | 1989 |
|  Julkaistu | 22. elokuuta 1989 |
|  Tuottaja(t) | Michael Beinhorn |
|  Tyylilaji | alternative rock |
|  Kesto | 03.44 |
|  Levy-yhtiö | EMI |
| Red Hot Chili Peppersin muut singlet |
| "Me and My Friends"1987 | "Knock Me Down"1989 | "Higher Ground"1989 |

**Knock Me Down** on rockyhtye Red Hot Chili Peppersin kappale yhtyeen vuoden 1989 albumilta Mother's Milk. "Knock Me Down" oli yhtyeen ensimmäinen single albumilta ja ensimmäinen kappale joka pääsi radiosoittoon. Kappaleelle tehtiin samana vuonna, kuin single oli julkaistu musiikkivideo, jonka ohjasi Drew Carolan. Kappale on laulaja Anthony Kiediksen ja uuden kitaristi John Fruscianten ensimmäinen yhdessä tekemä biisi. Tämä oli kaksikon yhteistyön ensimmäisiä hedelmiä.

Kappale
-------

Kiedis kirjoitti laulun palattuaan huumevieroituksesta ja ollessaan kuivilla yhtyeen alkuperäisen ja edellisen kitaristin, Hillel Slovakin kuoltua. Kiedis kertoi Frusciantelle sen olevan aika monimutkainen, johon kitaristi vastasi että hänellä oli monimutkainen kappale ja melodia valmiiksi, johon hän aloitti sovittamaan sanoja.

Anthony Kiedis kertoi elämäkertakirjassaan Arpikudos (2006): "*Laulu kuvaili, millaista oli olla huumekierteessä, täynnä itseään ja varma omasta havoittumattomuudestaan ja kyvystään peitota luonnon ja elämän voimat. Samalla se oli kuitenkin Hillelille osoitettu rakkauslaulu*."

Albumin Mother's Milk vuoden 2003 uudelleenjulkaisulta löytyy kappaleen alkuperäinen pitkä versio, joka on minuutin pidempi.

Julkaisu
--------

Knock Me Down oli Red Hot Chili Peppersin ensimmäinen kappale, joka pääsi jollekin musiikkilistalle, ollen kuudes Alternative Songs-listalla (lista tunnettiin ennen nimellä (Billboard Modern Rock Tracks).

Lähteet
-------

1. ↑

Red Hot Chili Peppers

| 
* Anthony Kiedis
* Flea
* Chad Smith
* John Frusciante

 |
| --- |
| 
* Josh Klinghoffer
* Hillel Slovak
* Dave Navarro
* Cliff Martinez
* Jack Sherman
* Arik Marshall
* Jesse Tobias
* D. H. Peligro
* Jack Irons

 |

|  |  |
| --- | --- |
| Albumit | The Red Hot Chili Peppers *(1984)* • Freaky Styley *(1985)* • The Uplift Mofo Party Plan *(1987)* • Mother’s Milk *(1989)* • Blood Sugar Sex Magik *(1991)* • One Hot Minute *(1995)* • Californication *(1999)* • By the Way *(2002)* • Stadium Arcadium  *(2006)* • I’m with You *(2011)* • The Getaway *(2016)* • Unlimited Love *(2022)* • Return of the Dream Canteen *(2022)* |
| EP:t, livealbumit ja kokoelmat | The Abbey Road E.P. *(1988)* • What Hits!? *(1992)* • Live Rare Remix Box *(1994)* • The Plasma Shaft *(1994)* • Out in L.A. *(1994)* • Under the Covers: Essential Red Hot Chili Peppers *(1998)* • The Best of the Red Hot Chili Peppers *(1998)* • Greatest Hits *(2003)* • Live in Hyde Park *(2004)* |
| Muut artikkelit | Arpikudos • George Clinton • Jane’s Addiction • Lollapalooza • Red Hot Chili Peppersin diskografia • Rick Rubin |